Diari Oficial de la Generalitat Valenciana


Sumari del DOGV 4357, del 15-10-2002 (2002/10303)

RESOLUCIÓ de 23 de setembre de 2002, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes per a la realització d'estades de formació en Empreses del professorat de Formació Professional i d'Arts Plàstiques i Disseny.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4357

Data del DOGV
:   15-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/10907


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 23 de setembre de 2002, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes per a la realització d'estades de formació en Empreses del professorat de Formació Professional i d'Arts Plàstiques i Disseny. [2002/10176]
  
L'Orde de 6 de juny de 2002, de la Conselleria de Cultura i Educació (Diari Oficial de la Generalitat Valenciana de 24.06.02), convoca ajudes per a la realització d'estades de formació en Empreses del professorat de Formació Professional i d'Arts Plàstiques i Disseny.
  
Complits els tràmits requerits en la convocatòria, una vegada transcorregut el termini de reclamacions, estudiades i ateses estes, s'ha seleccionat el professorat participant segons les bases sèptima, octava i novena de l'orde. I, conforme a la delegació feta pel conseller, en la disposició final primera de la mencionada orde, resolc:
  
Primer
  
Concedir les ajudes econòmiques per a sufragar les despeses per desplaçament i restauració ocasionades per les estades formatives en les empreses col·laboradores, relacionades en l'annex I adjunt a la present resolució, per un import total de 16.740 euros.
  
Segon
  
Les obligacions dels beneficiaris i la percepció de les ajudes són les indicades en la base tretze de l'Orde de 6 de juny de 2002 de la Conselleria de Cultura i Educació, DOGV de 24.06.02. Segons esta base, la percepció de l'ajuda estarà condicionada pel fet que l'interessat justifique adequadament la seua participació en la realització d'estades de formació en les empreses corresponents, a través de la presentació de la memòria final.
  
Tercer
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant d'esta Conselleria en el termini d'un mes comptador des del sendemà de la seua publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des del sendemà de la seua publicació.
  
València, 23 de setembre de 2002.- El director general d'Ordenació i Innovació Educativa i Política Lingüística: Josep Vicent Felip i Monlleó.